Cumbres Mayores

Cumbres Mayores (Plej grandaj pintoj) estas municipo de Hispanio, en la provinco de Onubo, regiono de Andaluzio. Estas tri najbaraj vilaĝoj en la montara nordo de la provinco kun simila nomo komenca per “Cumbres” kio signifas “Montopintoj”, nome Cumbres de Enmedio, Cumbres de San Bartolomé kaj Cumbres Mayores.

 Loĝantoj 
La loĝantoj nomiĝas cumbreños. La censita populacio en 2009 estis de 1.970 loĝantoj kaj la denseco estas de 16,15 loĝ/km².

 Situo 
Cumbres Mayores estas situa en la okcidenta parto de Andaluzio en la komarko aŭ distrikto Sierra de Aracena en la okcidenta parto de Sierra Morena kaj nordo de la provinco de Onubo, je altitudo de 711 m; je 144 km el Onubo, provinca ĉefurbo. La areo de ties teritorio estas de 122 km². La geografiaj koordinatoj estas 38º 04' N, 6º 38' Ok.

 Ekonomio 
Agrikulturo kaj brutobredado (porkoproduktaĵoj).

 Historio 
En 1594 Cumbres Mayores formis parton de la Regno de Sevilo en la Sierra de Arroche kaj havis 389 impostopagantajn anojn.Libro de los Millones: Censo de populacio de la provincoj kaj jurisdikcioj de la Regno de Kastilio en la 16a jarcento

 Vidindaĵoj 
 Kastelo de Cumbres Mayores aŭ de Sanĉo la Kuraĝulo (13a al 15a jarcento). Monumento Historia Nacia. Fortikaĵo konstruita en 1293 (kun gravaj reformoj en la 15a jarcento) sub la regado de Sanĉo la 4-a "La Kuraĝulo" por defendi de la portugala landlimo la Regno de Sevilo. Pro ĝistiama abandono en la jaroj 1973 kaj 1999 oni iniciatis restaŭrojn. Nune oni klopodas igi ĝin interpretejo de la zono.Excelentísima Diputación Provincial de Huelva, La ruta de los castillos. Sierra de Aracena y Picos de Aroche, 2006, Servicio de publicaciones, Huelva. isbn=SE-1452-07, paĝoj 53 al 57. La formo estas malregula, kun naŭ flankoj kaj ok turetoj plus la dukapa turo de la ĉefturo. La muregoj atingas 10 m de alto kaj 3 m de larĝo.
 Ermitejo de Nia Sinjorino de la Espero, Ermitejo de Sankta Maria Magdalena, Ermitejo de Nia Sinjorino de la Protekto.
 Preĝejo de Sankta Miĥaelo Arkanĝelo.
 Enirejo romanika de la Monaĥejo de Franciskaninoj.

 Vidu ankaŭ 
 Cumbres Mayores (stacidomo)

 Eksteraj ligiloj 
 Cumbres Mayores - C.E.I.P. "Juan Gómez Márquez"
 Cumbres Mayores  - Sistemo de Informaro de Andaluzio
 Cumbres Mayores - Neoficiala retejo de "Cumbres Mayores"

 Notoj 


Kategorio:Municipoj de la provinco de Huelva